ตำรวจอินเดียจับผู้ประท้วงต้านทุจริต
นายบาบา รามเทพ อาจารย์สอนโยคะ ชื่อดัง และผู้สนับสนุนหลายพันคน ถูกตำรวจอินเดียควบคุมตัว หลังจากพยายามจะเดินขบวนไปชุมนุมประท้วงที่รัฐสภา เพื่อกดดันให้มีการเปลี่ยนรัฐบาล และเพิ่มความเข้มข้นในการประท้วงต่อต้านการทุจริตมากขึ้น ตำรวจระบุว่าผู้ประท้วงจะถูกนำไปควบคุมตัวที่สนามกีฬาชานเมือง และคาดว่าจะได้รับการปล่อยตัวในช่วงค่ำวันนี้ก่อนที่จะเดินขบวน นายรามเทพได้เรียกร้องให้ผู้สนับสนุนโค่นพรรคคองเกรส ซึ่งเป็นพรรครัฐบาลในขณะนี้ และให้มีการจัดตั้งรัฐบาลใหม่ที่ใสสะอาดนอกจากนี้ ยังเรียกร้องให้มีกฎหมายผู้ตรวจการรัฐสภาที่เข้มแข็ง และหน่วยงานสอบสวนกลางที่มีอิสระ ให้มีความพยายามในการต่อต้านการหลบเลี่ยงการเสียภาษี และการส่งเงินผิดกฎหมายออกไปไว้ในธนาคารต่างประเทศนายรามเทพอดอาหารเป็นเวลา 4 วัน และกำหนดเส้นตายให้รัฐบาลในการตอบสนองต่อข้อเรียกร้องในการประท้วงของเขาภายในค่ำวันอาทิตย์ แต่รัฐบาลไม่ได้มีปฏิกิริยาใดๆนายรามเทพเป็นครูสอนโยคะที่ได้รับความนิยมมากในอินเดีย โดยเขาจะแสดงท่าโยคะผ่านทางรายการโทรทัศน์เป็นประจำทุกวัน และในช่วง 2 - 3 ปีที่ผ่านมาเขาได้พยายามรณรงค์ให้ผู้ที่ชื่นชอบในตัวเขาต่อต้านการทุจริต
 ตำรวจอินเดียควบคุมตัวอาจารย์สอนโยคะ และผู้สนับสนุนหลายพันคน ซึ่งพยายามจะเดินขบวนไปประท้วงต่อต้านการทุจริตที่รัฐสภา
จับ,ตำรวจ,ต้าน,ทุจริต,ประท้วง,ผู้ประท้วง,อินเดีย